Mamak Cupcake

Mamak Cupcake ialah sebuah filem komedi Malaysia 2014 arahan Woo Ming Jin terbitan Grand Brilliance. Filem ini dibintangi oleh Shaheizy Sam dan Siti Saleha, ia ditayangkan pada 28 Ogos 2014.

Sinopsis
Filem ini mengisahkan anak jati Pulau Pinang berketurunan mamak, MJ, (Shaheizy Sam) yang berdepan konflik terhadap minat dan matlamat hidupnya yang sangat berbeza. MJ amat meminati pembuatan kek cawan. Malangnya, hasrat itu terhalang kerana apabila si bapa ingin dia mewarisi perniagaan tradisi keluarga. MJ hampir berputus asa sehinggalah dia berjumpa seorang gadis, Juliana (Siti Saleha), yang mengembalikan semangatnya.

Pelakon
 Shaheizy Sam sebagai MJ
 Siti Saleha sebagai Juliana
 Natasha Hudson sebagai Kak Teh
 Azad Jasmin sebagai Ali Deen
 Faizal Ismail sebagai Raja Chal
 Linda Bangs sebagai Shima
 Iezahdiyana sebagai Veronica
 Nur Risteena sebagai Hana
 Accapan sebagai Accapan
 Maria Farida sebagai Datin Nora
 Khaty Fauziah sebagai Anna

Penampilan khas
 Hasbullah Awang
 AG Azmeer
 Adibah Noor
 Chef Ismail
 Badrol Shah

Penerbitan
Woo Ming Jin dalam satu temu ramah mengenai pengalaman menghasilkan Mamak Cupcake berkata:

Filem ini diarahkan oleh Ming Jin yang sebelum ini mengarahkan filem Seru (2011) dan KL Zombi (2013) dengan skrip ditulis oleh M. Zulkifli Abdul Jalil. Ia merupakan hasil cetusan idea Ahmad Izham Omar untuk mewujudkan sebuah konsep bagi filem terbaru terbitan Grand Brilliance. Filem ini dibintangi oleh Shaheizy Sam dan Siti Saleha yang digandingkan dalam sebuah filem buat pertama kalinya.

Mamak Cupcake ialah filem masakan pertama Sam dan beliau berbangga menjadi sebahagian daripadanya. Beliau mengakui suka memasak dan kerana itulah beliau merupakan duta jenama Mamee. Ia juga merupakan filem ketiga lakonan Siti Saleha dan yang kedua di bawah arahan Ming Jin selepas KL Zombi.

Keluaran dan sambutan
Mamak Cupcake ditayangkan pada 28 Ogos 2014 dan meraih kutipan pecah panggung sebanyak RM812 ribu.

Rujukan

Pautan luar 
 

Filem Malaysia tahun 2014
Filem bahasa Melayu
Filem arahan Woo Ming Jin